Hvad hvis min hund ikke har gået på begynderhold?
Det er ikke en betingelse at starte på fortsætterholdet, at ens hund har gået på begynderholdet til hundetræning i Charlottenlund. Hvis unghunden har deltaget i anden tilsvarende hundetræning på begynderhold, hvor der også er trænet med positiv forstærkning og belønning som indlæringsmetode, er det fint. Hvis man aldrig nåede at komme til hundetræning på et begynderhold, kan man booke mig til en enetime, hvor hund og ejer gøres startklar til at komme på fortsætterholdet. Nogle gange opretter jeg også special hold for ”lømmel” hunde, som aldrig nåede at komme i gang med professionel hundetræning eller hold for de ”rustne”, som har glemt alt om hundetræning og brug for at få genopfrisket de basale samarbejds- og lydighedsøvelser.